ગુજરાત યુનિવર્સિટીની એસી કેબિનોમાં બેસી રહેલા સત્તાધીશોની હાલ આ સ્થળે નજર નહીં પડી હોય. ગત વર્ષે પણ થલતેજની ડીએવી શાળામાં મચ્છર કરડવાથી એક વિદ્યાર્થીનું મૃત્યુ થયુ્ હતું અને બીજા કેસમાં થોડા દિવસ પૂર્વે સેન્ટ ઝેવિયર્સ શાળામાં મચ્છર કરડતાં વિદ્યાર્થીને ડેન્ગ્યુ થવાની ફરીયાદઊઠી હતી, જેના પરિણામે શૈક્ષણિક સંસ્થાઓની લાપરવાહી પર કોઇ પ્રકારનો અંકુશ ન હોય તેવી પરિસ્થિત‌િ છે. સામાન્ય રીતે શહેરના જે સ્થળોએ બંધિયાર પાણી હોય કે પછી અનેક સમયથી પાણીનો ભરાવો થયો હોય તેવાં સ્થળોએ મ્યુનિસિપલ કોર્પોરેશનના અધિકારીઓ જ સઘન ચેકિંગ કરી નોટીસ ફટકારતા હોય છે ત્યારે ગુજરાત યુનિવર્સિટીમાં ઠેરઠેર ગંદકી અને પાણીના ભરાવાથી કોઇ વિદ્યાર્થી ડેન્ગ્યુના ભરડામાં આવે તો જવાબદારી કોની તે એક પ્રશ્ન છે.